Saulius Sidaras

Saulius Alfonsas Sidaras,  (g. 1941 m. lapkričio 1 d. Salomiškio kaime, Kaišiadorių raj.) – Rusijos geologas, tremtinys ir rašytojas.

Biografija
Augo ūkininkų šeimoje, kurią 1948 m. pagal NKVD operaciją „Vesna“  nuspręsta ištremti iš Lietuvos TSR. Suėmimo metu tėvas bandė bėgti, bet buvo nušautas. Likę šeimos nariai atsidūrė Krasnojarsko krašto Jenisejaus rajono Jarcevo kaime. Motina nuo patirtų išgyvenimų netrukus mirė. 

Globojamas aštuoneriais metais vyresniojo brolio, Saulius baigė septynmetę mokyklą ir Kansko kalnų technikumą. 1967 m. Krasnojarsko kalnakasybos institute įgijo geologo diplomą. Dalyvavo skaitlingose ekspedicijose Tuvoje, Chakasijoje, Jakutijoje, Evenkijoje, Sajanuose ir kt. Sibiro bei Tolimųjų Rytų vietovėse. Tyrė ir nukritusio Tunguskos meteorito paleomagnetinį poveikį.Бояреина А.Л., Сидарас С.Д. Палеомагнитные исследования в районе Тунгусcкого метеорита // „Геология и геофизика“, 1974, N 23. С. 79-89 Teko nemažai laiko praleisti laukinėje gamtoje, todėl kalnų slidinėjimo ir nusileidimo srauniomis upėmis profesiniai įgūdžiai ilgam tapo aistringu pomėgiu. 

Vėliau dirbo Krasnojarsko geologijos instituto Analitinės laboratorijos vedėju. Mokslinio domėjimosi sritis – paleomagnetiniai ir izotopiniai tyrinėjimai, geologinių žemėlapių sudarymas. Parašė virš 40 mokslinių darbų, septynias monografijas. 1980 m. apgynė disertaciją geologijos–mineralogijos mokslų kandidato vardui gauti. Apdovanotas Gelmių žvalgo garbės ženklu (1999 m.) ir  jubiliejiniu ženklu 300 metų Rusijos kalnų geologijai (2000 m.).  

Sukaupė unikalių akmenukų kolekciją, iš jų pagamintus meniškus darbus eksponavo parodoje Krasnojarsko valstybinėje bibliotekoje. Bыставкa „Камни Сибири“ Išėjęs į užtarnautą poilsį aktyviai dalyvauja Krasnojarsko krašto Lietuvių kultūros draugijos veikloje, vadovauja lituanistinei mokyklai. Parašė kelias knygas tremties ir Sibiro tematika. Fotografuoja, kartu su žinomu fotomenininku Antanu Sutkumi Krasnojarsko Tautinių kultūrų centre 2007 m. surengė parodą „Lygumų Lietuva“.Окно в Прибалтику   

Bibliografija 
 Два берега = Du krantai // [Cоставитель С.Д. Сидарас]. – Красноярск: Красноярское общество литовской культуры „Lituanica“, 2007 
 Ускользающий горизонт // Саулюс Сидарас [ред. Р. Раценас]. – Красноярск: Saulutė, 2009
 Окно в сказку // Саулюс Сидарас – Красноярск, 2012
 Saulius Sidaras. Vis tolstantis horizontas. – Vilnius: Margi raštai, 2016

Išnašos 

Šaltiniai 
 Sauliaus Sidaro biografija 
 Саулюс Сидарас 
 Сидарас Саулюс-Альфонсас Доминикович (1941)
 Danutė Klumbytė. Naujas memuarų adresatas // „Mokslo Lietuva“, 2010 m. gegužės 15 d. Nr. 9 (431) 
 Alma Vijeikytė. Nauja prof. Sauliaus Sidaro knyga // bernardinai.lt


Kategorija:Rusijos geologai
Kategorija:Lietuvos rašytojai
Kategorija:Rusijos lietuviai
Kategorija:Lietuvos geologai